Den Vest-Sjællandske Avis, 1841-10-21
Frankrig. Fra Algier haves de sidste Efterretninger i Breve fra Blida af 23de Septbr. Abde el Kader stod med 5000 Mand ved Scheliff, vel forsynet med alt Krigsforraad. Emiren stod i bestandig Communication med sine Spioner i Algier og vidste alle de Franske Troppers Bevægelser forud. Ostindien. Fra Muntok paa Øen Banka Hollandsk Jndien) haves Efterretninger, som melde, at der den 30te April ganske uventet indtraf den Efterretning, at henved 1500 Chinesiske Bjergbeboere i Districtet Banka=Katta paa Øen Banka havde siden den 26de April gjort Oprør mod den Hollandske Regjering, myrdet nogle af Regjeringens Embedsmænd og sat Jld paa Gouvernementets Magaziner; ogsaa havde de beleiret Redouten ved Banka-Katta, hvor var en Besætning af henved 50 Mand, som under Lieutenant Horstinks Anførsel forsvarede sig meget tappert imod Jnsurgenterne. Saasnart man havde faaet Efterretninger og denne Opstand, blev der truffet de nødvendige Foranstaltninger til snarest muligt at undertrykke Oprøret. J denne Hensigt maatte den 1ste Mai et Jnfanteriecorps paa henved 150 Mand afgaae til Banka=Katta, hvor det ankom den følgende Dag og fordrev Jnsurgenterne, som kun vare bevæbnede med faa Skydevaaben, men meest med i Landser, der vare forsynede med en Spidse med tre Hager; fremdeles vare de bevæbnede med Kastespyd efter en kort Fægtning flygtede de ind i Skovene og Bjergene. De oprørske Chinesere, i hvis Spidse stod en vis Hukoo, søgte den paafølgende Nat at overfalde Tropperne, hvilket dog mislykkedes; thi Chineserne, som de ogsaa i alle tidligere Fægtninger have havt for Skik, forraadte deres Ankomst ved en vedholdende Snakken, og derfor bleve de atter drevne paa Flugt. Den 4de, 5te og 6te Mai forefaldt atter Fægtninger imellem Jnsurgenterne og de Nederlandske Tropper, hvori de Første stedse bleve slagne. Jmidlertid var Jnsurgenternes Mangel paa Levnetsmidler bleven meget stor, og de søgte derfor at underhandle med Capitain Kassa, som commanderede de Hollandske Tropper, om en Vaabenstilstand og Fred, som først tilstodes dem den 7de, da de havde udleveret deres Anfører, Hukoo, til Hollænderne og erlagt 10000 Fl. i Krigscontribution. Hukoo ankom den 8de Mai til Muntok og vil sandsynligviis blive hængt, hvis han ikke har Formue nok til at kjøbe sig fri for Galgen Om Aarsagerne til denne Jnsurrection meldes Følgende: Da Riis, Salt og andre Levnetsmidler i nogen Tid stedse ere blevne dyrere paa Java, og Regjeringen først lader disse Levnetsmidler bringe fra Java til Banka, fordi der her ikke produceres nok deraf, har Regjeringen fra 1ste April d. A. fundet for godt at forhøie Prisen paa Riis, Salt og tørret Kjød 50 pCt., men derimod nedsat Jndkjøbsprisen, paa Tin 1/2 Fl. pr. Pikol (125 Pd.). Hertil maa bemærkes, at Bjergbeboerne for det Meste bestaae af Chinesere, som ere indvandrede fra Borneo de maae aflevere Tinnet fra Bankas betydelige Miner til fastsatte Priser til Regjeringens Magaziner, og ere derimod forpligtede til at tage deres fornødne Levnetsmidler ligeledes til fastsatte Priser fra Gouvernementets Magaziner. Da Prisen paa Levnetsmidler nu i April blev forhøiet, hvorimod Prisen paa Tin nedsattes, vilde Bjergbeboerne i Districtet Banka=Kattaikke finde sig heri og grebe derfor til Vaaben. Nordamerika. Jfølge Beretninger fra Tampico af 22 Aug. og Vera-Cruz af 2 Sept. gjorde Bevægelsen i Staten Mexico betydelige og hurtige Fremskridt. Alle betydelige Stæder i det Sydlige af Landet havde erklæret sig imod Regjeringen, og et Manifest, som under 4de Aug. var udstedt i Guadalarara, hvorved Jndførselstolden nedsættes, var blevet antai get i alle de større Stæder i hiin ProvindSanta en Ang havde atter faaet Overcommanden og var i Virkeligheden, om end ikke af Navnet, Regent eller Dictator. Hans første Skridt havde været at forsikkre sig Toldindkomsterne og Jndtægterne af Tobak i Vera-Cruz, og herpaa var han gaaet til Perote for at møde Cortazan, der commanderede omtrent 1000 Ryttere.